Hotelul Best Western Bucovina din Gura Humorului şi hanul turistic Ariniş pe punctul de a fi scoase la vânzare la prețul de 2,78 milioane euro
Hotelul Best Western Bucovina din Gura Humorului şi hanul turistic Ariniş precum şi toate echipamentele, mobilierul, stocurile, contractele, titlurile, drepturile şi pasivele aferente activităţii hoteliere şi turistice ale societății Bucovina-Club de Munte, sunt pe punctul de a fi scoase la vânzare pentru un preţ minim egal cu echivalentul în lei al sumei de aproape 2,78 milioane euro, informează www.bursa.ro. Acționarii Bucovina-Club de Munte sunt convocaţi, în data de 8 aprilie, pentru aprobarea transferului activităţii hoteliere şi turistice a societăţii, conform unui raport al companiei publicat, ieri, pe site-ul Bursei de Valori Bucureşti (BVB). SIF Muntenia deţine 74% din societatea cu profit turistic din Gura Humorului. Hotelul de patru stele Best Western Bucovina este principalul activ al companiei, ce funcţionează din anul 2002. Hotelul dispune de 127 de camere cu 220 de locuri de cazare, două restaurante de 180 şi 60 de locuri, şapte săli de conferinţă cu capacităţi cuprinse între 25 şi 280 de locuri, un lobby bar de 60 de locuri, două terase dintre care una de vară şi o zonă SPA.
Mai multe pe www.bursa.ro.